Die Oscar-saak: ander ma's se boodskap aan June Steenkamp
JY LEES NOU Die Oscar-saak: ander ma's se boodskap aan June Steenkamp
Vanoggend het die slotbetoë in die Oscar Pistorius-saak begin. En Beeld berig dat vir die eerste keer is Barry Steenkamp, Reeva se pa, langs sy vrou June in die hof.
SARIE het by ander ma's wat dieselfde pad as June gestap het, gaan aanklop. Wat sal hulle vir June sê? Hoe leef jy daarmee saam as jou kind gewelddadig gesterf het?
Denise glo sy is nou toegerus om moeilike lewensvrae te beantwoord. "Natuurlik het ek gewonder hoe 'n God van liefde tsoenami's, die Joodse volksmoord tydens die Tweede Wêreldoorlog en my onskuldige kind se moord kon toelaat. Maar ek glo aan die hiernamaals, dat dinge om 'n rede gebeur. "Ná die dood van 'n kind moet jy van vooraf leer hoe om jou lewe te beplan, want jou liggaam voel asof dit 'n gapende wond het wat nie gesond word nie.'' Al die "eerstes" beskryf sy as "afgryslik": Pasga (die Joodse Paasfees), Brett se verjaardag, haar verjaardag . . . "Maar ek en Samantha maak nou 'n okkasie van sy verjaardag. Ons steek kerse aan, maak lekker kos, nooi al sy interessante vriende en praat die heelaand oor hom."
Tog het Denise stadig maar seker weer haar ritme teruggekry. Dit voel tóg of die mooi herinneringe aan Brett haar moed gee. "Jy weet, toe ek jonger was, was ek 'n sakevrou . . . dit was net vergaderings en 'n rondhollery. My kind met die gentle soul het my geleer om liefde te wys. "Ná sy dood het ek besef môre is nooit gewaarborg nie. Jy moet tyd maak vir mense. Sê altyd dankie, glimlag baie, wys vir mense dat jy hulle liefhet. Leef in die nóú." Denise is opreg dankbaar dat Brett se naam verewig word deur die Brett Goldin-beurs, wat deur die Baxterteater in Kaapstad en die Royal Shakespeare-teater in Stratford-upon-Avon in Brittanje geadministreer word. Die beurs wat ná sy dood ingestel is, gee twee verdienstelike Suid-Afrikaanse akteurs elke twee jaar die kans om ses weke lank aan die Royal Shakespeare Academy in Londen te studeer. Sy is ook oneindig trots op die Brett Goldin-trofee vir beste nuweling wat sedert 2007 by die Naledi-teatertoekennings uitgedeel word.
Shireen de Waal (haar dogter Louise is in 2011 vermoor) en Juanita Lotz (haar dogter Inge is in haar wooonstel op Stellenbosch vermoor) gesels ook oor die pad wat hulle elke dag moet stap in die Augustus-uitgawe van SARIE - nóú op die rak.